ছশো উনত্রিশ দিন পর মুক্তি পাচ্ছেন মদন মিত্র। সহকর্মীর জামিনে খুশি তৃণমূল কংগ্রেস, জানালেন তৃণমূলের মহাসচিব পার্থ চট্টোপাধ্যায়। আজ জামিনের খবর পেয়েই আলিপুর আদালতে যান শিক্ষামন্ত্রী।
 ওয়েব ডেস্ক: ছশো উনত্রিশ দিন পর মুক্তি পাচ্ছেন মদন মিত্র। সহকর্মীর জামিনে খুশি তৃণমূল কংগ্রেস, জানালেন তৃণমূলের মহাসচিব পার্থ চট্টোপাধ্যায়। আজ জামিনের খবর পেয়েই আলিপুর আদালতে যান শিক্ষামন্ত্রী। মদন মিত্র জামিন পাওয়ায় উচ্ছ্বসিত তাঁর অনুগামীরা। জামিনের খবর পাওয়ার সঙ্গে সঙ্গেই ভিড় জমে যায় ভবানীপুরে এই তৃণমূল নেতার বাড়ির সামনে। শুরু হয়ে যায় সবুজ আবির নিয়ে উচ্ছ্বাস। শুরু হয় পটকা ফাটানো। দাদা ছাড়া পাওয়ায় মনোবল তুঙ্গে মদন মিত্রের অনুগামীদের।  তাঁদের বক্তব্য, এবার পুজো  ভালই কাটবে ভবানীপুরে। মদন মিত্রের জামিনের খবরে উচ্ছ্বাস কামারহাটিতেও। কামারহাটি তাঁর নির্বাচনী কেন্দ্র। তবে এবার ভোটে জিততে পারেননি মদন। এমনকি জেলে থাকায় যেতে পারেননি প্রচারেও। সেই অভাব পুষিয়ে দিয়েছিলেন এলাকায় তৃণমূলের কর্মী-সমর্থকেরা। তবু জয় অধরাই থেকে গেছে। এদিন মদনের জামিনের খবর পৌছনোমাত্রই কামারহাটি জুড়ে  শুরু হয়ে যায় উচ্ছ্বাস।